26.5.2023
EL
Επίσημη Εφημερίδα της Ευρωπαϊκής Ένωσης
C 185/35
Ψήφισμα του Συμβουλίου σχετικά με τον Ευρωπαϊκό Χώρο Εκπαίδευσης: Με το βλέμμα στο 2025 και πέραν αυτού (2023/C 185/08)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 1.
ΥΠΕΝΘΥΜΙΖΕΙ το πολιτικό πλαίσιο όσον αφορά τον Ευρωπαϊκό Χώρο Εκπαίδευσης, όπως παρατίθεται στο παράρτημα του παρόντος ψηφίσματος. 2.
ΕΠΙΒΕΒΑΙΩΝΕΙ ότι μόνο με την ισχυρή πολιτική δέσμευση των κρατών μελών μπορεί να καταστεί πραγματικότητα έως το 2025 ο Ευρωπαϊκός Χώρος Εκπαίδευσης και ΤΟΝΙΖΕΙ ότι είναι αναγκαία η συνέχιση των προσπαθειών τόσο των κρατών μελών όσο και της Επιτροπής, στο πλαίσιο των αντίστοιχων αρμοδιοτήτων τους και με τη συμμετοχή σχετικών ενδιαφερόμενων φορέων σε εθνικό και ευρωπαϊκό επίπεδο, κατά περίπτωση, ώστε να ληφθούν τα αναγκαία μέτρα για την υλοποίηση του Ευρωπαϊκού Χώρου Εκπαίδευσης. 3.
ΛΑΜΒΑΝΕΙ ΥΠΟΨΗ την ανακοίνωση της Επιτροπή σχετικά με την πρόοδο προς την υλοποίηση του Ευρωπαϊκού Χώρου Εκπαίδευσης (1). 4.
ΥΠΟΓΡΑΜΜΙΖΕΙ ότι η εκπαίδευση και η κατάρτιση όλων των βαθμίδων και όλων των μορφών, σε όλα τα πλαίσια, είναι καίριες για τη διασφάλιση της κοινωνικής συνοχής, της ανταγωνιστικότητας και της βιώσιμης ανάπτυξης στην Ευρωπαϊκή Ένωση και στα κράτη μέλη της, καθώς και για την προετοιμασία τους εν όψει της πράσινης και της ψηφιακής μετάβασης και την στήριξή τους κατά την πραγμάτωσή της.
Ιδιαίτερα σε μια εποχή κατά την οποία είναι σημαντικό οι πολίτες να ολοκληρώνονται ως προσωπικότητες και να ευημερούν, καθώς και να προσαρμόζονται στις προκλήσεις του μεταβαλλόμενου κόσμου και να συμμετέχουν περαιτέρω στα κοινά με ενεργό και υπεύθυνο τρόπο, ΤΟΝΙΖΕΙ τη σημασία της ποιοτικής, συμπεριληπτικής και ισότιμης εκπαίδευσης, κατάρτισης και διά βίου μάθησης για όλους —παιδιά και ενήλικες.
5. ΔΙΝΕΙ ΕΜΦΑΣΗ στο ότι ο Ευρωπαϊκός Χώρος Εκπαίδευσης θα πρέπει να βασίζεται σε μια προσέγγιση διά βίου μάθησης που θα εφαρμόζεται στα συστήματα εκπαίδευσης και κατάρτισης με συμπεριληπτικό και ολιστικό τρόπο και θα καλύπτει τη διδασκαλία, την κατάρτιση και τη μάθηση σε όλα τα πλαίσια, όλες τις βαθμίδες και όλες τις μορφές, είτε τυπική είτε μη τυπική ή άτυπη, από την προσχολική εκπαίδευση και φροντίδα έως τη σχολική εκπαίδευση και την επαγγελματική εκπαίδευση και κατάρτιση, καθώς και την τριτοβάθμια εκπαίδευση και την εκπαίδευση ενηλίκων.
6. ΕΠΑΝΑΛΑΜΒΑΝΕΙ ότι θα πρέπει να ενισχυθεί η διατομεακή συνεργασία μεταξύ των σχετικών πρωτοβουλιών της ΕΕ στον τομέα της εκπαίδευσης και της κατάρτισης και των πρωτοβουλιών σε συναφείς τομείς και κλάδους πολιτικών —ιδίως στους τομείς της απασχόλησης, της κοινωνικής πολιτικής, της έρευνας, της καινοτομίας, του περιβάλλοντος και της νεολαίας, καθώς και στους τομείς του πολιτισμού και της δημιουργίας, με πλήρη σεβασμό της νομικής βάσης για τους αντίστοιχους τομείς πολιτικής, όπως ορίζεται στις Συνθήκες.
ΥΠΟΓΡΑΜΜΙΖΕΙ την ανάγκη συντονισμού όλων των πρωτοβουλιών της ΕΕ στον τομέα της εκπαίδευσης και της κατάρτισης, ιδίως εκείνων που αφορούν τις δεξιότητες και τις ικανότητες, και της μεταξύ τους συνοχής.
7. ΣΗΜΕΙΩΝΕΙ ότι η ευρωπαϊκή συνεργασία στον τομέα της εκπαίδευσης και της κατάρτισης είναι ζωτικής σημασίας για την κοινωνική συνοχή και την εύρυθμη λειτουργία του οικονομικού τοπίου στην Ευρωπαϊκή Ένωση, προκειμένου να διασφαλιστεί η μακροπρόθεσμη ανταγωνιστικότητα της Ένωσης και η επιτυχία της πράσινης και της ψηφιακής μετάβασης και να μειωθούν οι κοινωνικές, περιφερειακές και οικονομικές ανισότητες.
ΑΝΑΓΝΩΡΙΖΕΙ, ως εκ τούτου, τη σημαντική συμβολή της ευρωπαϊκής συνεργασίας όσον αφορά την εκπαίδευση και την κατάρτιση, μεταξύ άλλων εντός του στρατηγικού πλαισίου, σε συναφή μέρη του Ευρωπαϊκού Εξαμήνου.
8. ΤΟΝΙΖΕΙ τη σημασία της προώθησης συνεργειών μεταξύ του Ευρωπαϊκού Χώρου Εκπαίδευσης, του Ευρωπαϊκού Χώρου Τριτοβάθμιας Εκπαίδευσης και του Ευρωπαϊκού Χώρου Έρευνας, αποφεύγοντας παράλληλα την αλληλεπικάλυψη πόρων, δομών και μέσων και αξιοποιώντας στο έπακρο τις δυνατότητες των συμμαχιών ευρωπαϊκών πανεπιστημίων σε όλες τις αποστολές τους, συμπεριλαμβανομένης της στήριξης της βιωσιμότητάς τους και της συνέχισης της ενίσχυσης της διάστασής τους στον τομέα της έρευνας και της καινοτομίας, σύμφωνα με τη σύσταση του Συμβουλίου, της 5ης Απριλίου 2022, σχετικά με τη δημιουργία γεφυρών για αποτελεσματική ευρωπαϊκή συνεργασία στον τομέα της τριτοβάθμιας εκπαίδευσης (2).
(1) COM(2022) 700 final.
(2) ΕΕ C 160 της 13.4.
2022, σ.
1.